અહીં તમને અંગ્રેજીમાં 8 લખ્યો હોય તે ડિઝાઈનવાળા ટ્રેક પર કાર ચલાવવાની હોય છે. આ જગ્યા પર તમારે એટલું ધ્યાન રાખવાનું છે કે તમારી જમણી તરફ કે ડાબી તરફ કોઈ જગ્યાએ ડિવાઈડર પર કાર અડવી ના જોઈએ. આ ટેસ્ટનું કારણ ડ્રાઈવર યુટર્ન કે વળાંકવાળા રોડ પર કાર ચલાવવામાં સક્ષમ છે કે નહીં તેના માટે લેવામાં આવે છે. આ ટેસ્ટ માટે મેદાનમાં 8ની ડીઝાઈન બનાવીને પ્રેક્ટિસ કરી શકાય છે. આ પ્રેક્ટિસ કરી હોવાથી સ્ટીયરિંગ વાળતી વખતે શું ધ્યાન રાખવું જોઈએ તેની સમજ આવી જશે.